Τζακ Νίκολσον

Ο Τζακ Τζόζεφ Νίκολσον (, γενν. 22 Απριλίου 1937) είναι Αμερικανός ηθοποιός, βραβευμένος με 3 Βραβεία Όσκαρ και 7 Χρυσές Σφαίρες.

Σταδιοδρομία
Γεννήθηκε στη Νέα Υόρκη και ξεκίνησε την καριέρα του παίζοντας ένα μικρό ρόλο στην ταινία του Ρότζερ Κόρμαν Ένα πιστόλι, ένα φιλί, μία δολοφονία (1958). Παίζοντας μικρούς ρόλους, ασχολιόταν παράλληλα με την συγγραφή κάποιων ταινιών χωρίς ιδιαίτερη επιτυχία, ενώ εμφανίστηκε και στην τηλεόραση στο The Andy Griffith Show, σε δύο επεισόδια.

Η ακμή στη σταδιοδρομία του Νίκολσον ξεκίνησε με την ταινία Ξένοιαστος καβαλάρης (Easy Rider, 1969). Η ερμηνεία του χαρακτήρα ενός μέθυσου δικηγόρου οδήγησε στην υποψηφιότητά του για το Βραβείο Όσκαρ Β' Ανδρικού Ρόλου. Ακολούθησε η ταινία Πέντε εύκολα κομμάτια (Five Easy Pieces, 1970), που προτάθηκε για Όσκαρ για δεύτερη συνεχόμενη χρονιά, αυτή τη φορά για Όσκαρ Α' ανδρικού ρόλου και στη συνέχεια οι ταινίες Η διπλή ζωή της Ντέζι Γκέιμπλ (On a Clear Day You Can See Forever, 1970), Η γνωριμία της σάρκας (Carnal Knowledge, 1971), Το τελευταίο απόσπασμα (The Last Detail, 1973) και η κλασσική ταινία του Ρόμαν Πολάνσκι Τσάιναταουν (Chinatown, 1974). Για την ηθοποιία του στις δύο τελευταίες ο Νίκολσον προτάθηκε για Όσκαρ Α' Ανδρικού Ρόλου.

Το πρώτο του Όσκαρ Α' ανδρικού ρόλου, το κέρδισε για την ερμηνεία του στην ταινία του Μίλος Φόρμαν Στη φωλιά του κούκου (One Flew Over the Cuckoo's Nest, 1975). Ακολούθησαν οι ταινίες Επάγγελμα: Ρεπόρτερ (1975), Οι φυγάδες του Μιζούρι (The Missouri Breaks, 1976) και Ο τελευταίος των μεγιστάνων (The Last Tycoon, 1976). Αν και δεν κέρδισε κάποιο βραβείο η ερμηνεία του στην ταινία του Στάνλεϊ Κιούμπρικ Η λάμψη (The Shining, 1980), αυτή παραμένει μια από τις πιο καλές του και ίσως η πιο κλασική. Μεγάλη επιτυχία σημείωσε επίσης η ταινία Ο ταχυδρόμος χτυπάει πάντα δυο φορές (The Postman Always Rings Twice, 1981). Για τον ρόλο του στο Οι κόκκινοι (Reds, 1981) προτάθηκε για Όσκαρ Β' ανδρικού ρόλου, δυο χρόνια αργότερα κέρδισε το όσκαρ Β' ανδρικού ρόλου για την ερμηνεία του στο Σχέσεις στοργής (Terms of Endearment, 1983), ενώ για το Καλύτερα δε γίνεται (As Good As It Gets) του 1997 κέρδισε το τρίτο του όσκαρ. Επίσης προτάθηκε για Όσκαρ για τις ταινίες Η τιμή των Πρίτζι (Prizzi's Honor, 1985), Ξένοι στην ίδια πόλη (Ironweed, (1987), Ζήτημα τιμής (A Few Good Men) (1992) και Σχετικά με τον Σμιντ (About Schmidt, 2002). Στον αντίποδα των επιτυχιών αυτών ήταν η διάκρισή του για το Χρυσό Βατόμουρο ως χειρότερος Ηθοποιός της Χρονιάς, για τις ταινίες του Ο προστάτης (Man Trouble) και Χόφα (Hoffa, 1992). Η ταινία Μπάτμαν (1989), στην οποία ενσαρκώνει τον ψυχοπαθή εγκληματία Τζόκερ, σημείωσε τεράστια εισπρακτική επιτυχία. Ο Νίκολσον προσωπικά κέρδισε κατόπιν ειδικής συμφωνίας το αστρονομικό ποσό των 60.000.000 δολαρίων.

Οι πιο πρόσφατες ταινίες του είναι οι Κάλλιο αργά παρά αργότερα (Something's Gotta Give, 2003), Ο πληροφοριοδότης (The Departed, 2006) και Επιθυμίες... στο παρά πέντε (The Bucket List, 2007), ενώ ετοιμάζεται να πρωταγωνιστήσει στη νέα ταινία του Άλμπερτ Μπρουκς με τον οποίο έχει συνεργαστεί στις ταινίες Σχέσεις στοργής και Καλύτερα δε γίνεται.

 Προσωπική ζωή 
Είναι θερμός φίλαθλος των Λος Αντζελες Λέικερς. Σε ένα αγώνα τους το 2001, κατόπιν φραστικού επεισοδίου με τον διαιτητή, αποβλήθηκε από τον αγωνιστικό χώρο. Παντρεύτηκε 3 φορές και απέκτησε 4 παιδιά.

Η προσωπική του ζωή έχει αποτελέσει αντικείμενο εκτεταμένης δημοσιότητας, με δημοσιεύματα και βιογραφίες να περιγράφουν έντονη κοινωνική ζωή, συχνή χρήση ουσιών, πολυάριθμες σχέσεις και μακροχρόνια δεσμό με την Αντζέλικα Χιούστον, καθώς και ότι διάφορες πηγές συνδέουν τη δυσπιστία του απέναντι στις γυναίκες με την καθυστερημένη αποκάλυψη της πραγματικής ταυτότητας της μητέρας του.

 Επιλεγμένη φιλμογραφία
+ΈτοςΠρωτότυπος τίτλοςΤίτλος στα ελληνικάΡόλος1958The Cry Baby KillerΈνα πιστόλι, ένα φιλί, μία δολοφονίαΤζίμι Γουόλας1960Too Soon to LoveΜπάντιThe Wild RideΤζόνι ΒάρονThe Little Shop of HorrorsΤο κατάστημα των εγκλημάτωνΓουίλμπουρ ΦορςStuds LoniganΟ ανήθικοςΡάιλι1962The Broken LandΓουίλ ΜπρόσιουςLittle Amyπροπονητής1963The RavenΤο κοράκιΡέξφορντ ΜπέντλοThe TerrorΗ εκδίκηση μιας νεκρήςΑντρέ Ντιβαλιέ1964Ensign PulverΝτόλανFlight to FuryΤζέι ΓουίκαμBack Door to HellΜπερνέτ1966The ShootingΟ πιστολέροΜπίλι ΣπίαρRide in the WhirlwindΚαλπάζοντας στον ανεμοστρόβιλοΓουές1967Hells Angels on WheelsΚαθάρματα σε μοτοσικλέτεςποιητήςThe St. Valentine's Day MassacreΗ σφαγή του ΣικάγουΤζίνο / εκτελεστής1968Psych-OutΣτόουνιHeadΤζακ Νίκολσον1969Easy RiderΞένοιαστος καβαλάρηςΤζορτζ Χάνσον1970The Rebel RousersΤα καθάρματα της νύχταςΜπάνιOn a Clear Day You Can See ForeverΗ διπλή ζωή της Ντέζι ΓκέιμπλΤαντ ΠρινγκλFive Easy PiecesΠέντε εύκολα κομμάτιαΡόμπερτ Ερόικα Ντουπί1971Walt Whitman: Poet for a New AgeαφηγητήςCarnal KnowledgeΗ γνωριμία της σάρκαςΤζόναθανA Safe PlaceΜιτς1972The King of Marvin GardensΟ βασιλιάς των Μάρβιν ΓκάρντενςΝτέιβιντ Στέμπλερ1973The Last DetailΤο τελευταίο απόσπασμαΜπαντούσκι1974ChinatownΤσάιναταουνΤζέι Τζέι Γκίτις1975The FortuneΟι προικοθήρεςΌσκαρ Σάλιβαν / ΝτιξOne Flew over the Cuckoo's NestΣτη φωλιά του κούκουΡ. Π. ΜακμέρφιProfessione: ReporterΕπάγγελμα: ρεπόρτερΛοκThe Missouri BreaksΟι φυγάδες του ΜιζούριΤομ ΛόγκανTommyΤόμμυειδικός1976The Last TycoonΟ τελευταίος των μεγιστάνωνΜπρίμερ1978Goin' SouthΤο σταυροδρόμι του νότουΧένρι Μουν1980The ShiningΗ λάμψηΤζαν Τόρανς1981The Postman Always Rings TwiceΟ ταχυδρόμος χτυπάει πάντα δυο φορέςΦρανκ ΤζέιμπερςRedsΟι κόκκινοιΕυγένιος Ο' Νιλ1982The BorderΟ άνθρωπος των συνόρωνΤσάρλι Σμιθ1983Terms of EndearmentΣχέσεις στοργήςΓκάρετ Μπρίντλαβ1985Prizzi's HonorΗ Τιμή των ΠρίτζιΤσάρλι Παρτάνα1986HeartburnΦλογισμένες σχέσειςΜαρκ1987The Witches of EastwickΟι μάγισσες του ΊστγουικΝτάριλ Βαν ΧορνElephant's Childαφηγητής (φωνή)Broadcast NewsΤο κύκλωμαΜπιλ ΡόριςIronweedΞένοι στην ίδια πόληΦράνσις Φίλαν1989BatmanΜπάτμανΤζόκερ / Τζακ Νέιπιερ1990The Two JakesΟι δύο ΤζέικΤζέικ Γκίτις1992Man TroubleΟ προστάτηςΧάρι ΜπλιςA Few Good MenΖήτημα τιμήςσυνταγματάρχης Νέιθαν Ρ. ΤζέσεπHoffaΧόφαΤζίμι Χόφα1994WolfΓουλφΓουίλ Ράνταλ1995The Crossing GuardΤρεις μέρες προθεσμίαΦρέντι Γκέιλ1996Blood And WineΔιαμάντια και αίμαΆλεξThe Evening StarΤο βραδινό άστροΓκάρετ ΜπρίντλαβMars Attacks!Οι αρειανοί επιτίθενταιπρόεδρος Τζέιμς Ντέιλ / Αρτ Λαντ1997As Good as it GetsΚαλύτερα δε γίνεταιΜέλβιν Γιούνταλ2001The PledgeΗ υπόσχεσηΤζέρι Μπλακ2002About SchmidtΣχετικά με τον ΣμιντΓουόρεν Σμιντ2003Anger ManagementΑσκήσεις ηρεμίαςδρ Μπάντι ΡαϊντέλSomething's Gotta GiveΚάλλιο αργά παρά αργότεραΧάρι Σάνμπορντ2006The DepartedΟ πληροφοριοδότηςΚοστέλο2007The Bucket ListΕπιθυμίες στο παρά πέντεΈντουαρντ2010I'm Still HereΤζακ ΝίκολσονHow Do You KnowΠοιον από τους δύο;Τσαρλς

Παραπομπές

 Εξωτερικοί σύνδεσμοι 
 Jack Nicholson Online

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί άθεοι
Κατηγορία:Αμερικανοί συλλέκτες έργων τέχνης
Κατηγορία:Βραβευμένοι με Grammy
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου